《题感山寺次涂太守恒孚车进士之韵》
元代·李裕

宝刹环垣万竹脩，春风疋马昔曾游。花前酒醒杯仍酌，石上棋残局不收。

僧梵有时来客座，佛灯常夜落渔舟。最怜甘露亭孤迥，百尺寒檐迫斗牛。

作者简介：（1294—1338）元婺州东阳人，字公饶。文宗至顺元年进士。少从许谦学，撰《至治圣德颂》。英宗召见，令宿卫禁中。文宗时授承事郎，同知汴梁路陈州事，有惠政。改道州路总管府推官，时裕已卒一月。